పార్లమెంటు అలా ఎలా ఇస్తుంది?అన్నిటికీ వయోపరిమితి 18మరి 15-18 ఏళ్లలోపు భార్యతోభర్త శృంగారం రేప్ ఎందుకు కాదు?సుప్రీం కీలకప్రశ్న.. తీర్పు వాయిదాన్యూఢిల్లీ, సెప్టెంబరు 6: వైవాహిక అత్యాచారం కేసుపై సుప్రీంకోర్టు బుధవారం తన తీర్పును వాయిదా వేసింది. అయితే, కేసు విచారణ సందర్భంగా ధర్మాసనం కేంద్రానికి కీలక ప్రశ్న సంధించింది. చాలా అంశాలకు సంబంధించి ఆమోదయోగ్య వయోపరిమితి 18 ఏళ్లయితే.. 15 నుంచి 18 ఏళ్లలోపు వయసున్న భార్యతో భర్త చేసే శృంగారం అత్యాచారం కాదని పార్లమెంటు ఎలా మినహాయింపునిస్తుందని ప్రశ్నించింది. ‘‘వైవాహిక అత్యాచారం అంశంలోకి మేం పోదల్చుకోలేదు. వయోపరిమితిని పెంచడం, తగ్గించడం పార్లమెంటు పరిధిలోకి వస్తుంది. కానీ.. ‘వయోపరిమితిని మేం 18 ఏళ్లుగా నిర్ధారించాం’ అని ప్రకటించిన పార్లమెంటు.. ఇలా మినహాయింపులు ఇవ్వొచ్చా?’’ అని జస్టిస్ మదన్ బి లోకూర్, జస్టిస్ దీపక్ గుప్తాలతో కూడిన ధర్మాసనం ప్రశ్నించింది. కాగా, పెళ్లికి 15 ఏళ్లు ఆమోదయోగ్యమేనంటూ గతంలో కొన్ని హైకోర్టులు ఇచ్చిన తీర్పులను విచారణ సందర్భంగా కేంద్రం తరఫు న్యాయవాది ఉటంకించారు. కొన్ని సామాజిక వర్గాల్లో అమ్మాయిలు రజస్వల కావడమే వివాహానికి తగిన వయసుగా గుర్తిస్తారని గుర్తుచేశారు. వీటన్నిటినీ దృష్టిలో ఉంచుకునే పార్లమెంటు ఈ నిర్ణయం తీసుకుందని వివరించారు. ఈ సందర్భంగా కోర్టు బాల్యవివాహాలపై నిషేధం ఉన్నా ఆ దురాచారం ఇంకా కొనసాగుతోందంటూ అసంతృప్తి వ్యక్తం చేసింది. సంప్రదాయంగా వస్తోంది కాబట్టి ఆ దురాచారాన్ని కొనసాగించకూడదని అభిప్రాయపడింది. గత 70 ఏళ్లలో దాన్ని నిర్మూలించలేకపోయామని వ్యాఖ్యానించింది.  ఒక వ్యక్తి తన మైనర్ భార్యతో శారీరక సంబంధం కలిగి ఉండడం అత్యాచారం కిందకు వస్తుందా రాదా? అనే విషయమై వివరణ ఇవ్వాల్సిందిగా కోరుతూ ఒక ఎన్జీవో ఈ వ్యాజ్యం దాఖలు చేసింది.
paarlamentu alaa ela istundi?annitikee vayoparimiti 18mari 15-18 ellalopu bhaaryatobharta shrungaaram rape enduku kaadu?supreem keelakaprasna.. teerpu vaayidaanyuudllii, septembaru 6: vaivaahika atyaachaaram kesupai supreenkortu budhavaaram tana teerpunu vaayidaa vesindi. ayithe, kesu vichaarana sandarbhamgaa dharmasana kendraaniki keelaka prasna sandhinchindi. chala amsaalaku sambandhinchi aamodayogya vayoparimiti 18 ellayithe.. 15 nunchi 18 ellalopu vayasunna bhaaryatho bharta chese shrungaaram atyaachaaram kaadani paarlamentu ela minahaayimpunistundana prasninchindi. ‘‘vaivaahika atyaachaaram amsamloki mem podalchukoledu. vayoparimitini penchadam, tagginchadam paarlamentu paridhiloki vastundi. cony.. ‘vayoparimitini mem 18 ellugaa nirdhaarinchaam’ ani prakatinchina paarlamentu.. ilaa minahaayimpulu ivvocha?’’ ani justis madan bi lokur, justis deepak guptaalato kuudina dharmasana prasninchindi. kaga, pelliki 15 ellu aamodayogyamenantu gatamlo konni hycortulu ichina teerpulanu vichaarana sandarbhamgaa kendram tarafu nyaayavaadi utankinchaaru. konni saamaajika vargaallo ammayilu rajaswala kavadame vivaahaaniki tagina vayasugaa gurtistaarani gurtuchesaaru. veetannitinii drushtilo unchukune paarlamentu ee nirnayam teesukundani vivarinchaaru. ee sandarbhamgaa kortu balyavivahalapai nishedham unna aa duracharam inka konasagutondantu asantrupti vyaktam chesindi. sampradaayamgaa vastondi kabatti aa duraachaaraanni konasaginchakudadani abhipraayapadindi. gatha 70 ellalo daanni nirmoolinchalekapoyamana vyaakhyaaninchindi.  oka vyakti tana miner bhaaryatho saareeraka sambandham kaligi undadam atyaachaaram kindaku vastundaa rada? ane vishayamai vivarana ivvaalsindigaa korutu oka enjivo ee vyaajyam daakhalu chesindi.